section_heading: Radnja
paragraph_text: Tony nevoljko odlazi na domjenak u Da Giovanni u čast krizme Philova unuka. Ondje je i Marie Spatafore sa svojom djecom. Carmela sipa pohvale restoranu i razgovara o onome što ona smatra lošim stranama Vesuvia. Phil priđe Tonyju kako bi mu zahvalio u ime Johnnyja Sacka za Rustyjevu likvidaciju. Tony porekne umiješanost, što Phil shvati kao oprez.